hu tr hu hu hu hu hu hu hu tr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu ca hu fr en de zh uk fr fr fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu pl en en en en en en en de id en en en en en en en de en fr en en en es fr en en en it en fr fr ceb en en en fr hu en fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu fr hu en hu hu hu hu hu hu hu hu sv hu hu hu hu hu hu hu hu hu hu hu hu hu hu fr hu hu hu hu hu hu hu hu hu hu hu hu hu hu hu fr hu hu hu hu hu hu hu es hu hu hu hu hu hu cs hu hu hu hu hu hu hu fr hu hu hu hu hu hu hu hu hu hu hu hu hu hu hu hu hu hu en cs de hu hu hu hu en hu hu hu hu hu hu hu hu hu hu hu hu hu hu en ca hu hu hu hu de hu fr ru de hu nb de de de de ru en cs hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hbs_lat de eo fr es it it ro hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. augusztus 26.
Ugrás a navigációhoz Ugrás a kereséshez
Ez a szócikk (vagy szakasz) leginkább egy rajongói oldalra hasonlít.
Segíts te is átírni a cikket, például a fölösleges vagy irreleváns listák, magasztalások, idézetek redukálásával, szükség szerint törlésével, illetve a szöveg átfogalmazásával úgy, hogy a cikk semleges nézőpontú legyen.
Nemere István az Ünnepi Könyvhéten.
1944. november 8. (77 éves)
Stewart Harrington, Tihanyi István és számos egyéb
sci-fi, krimi, történelmi, ezoterika, ifjúsági, romantikus
A Wikimédia Commons tartalmaz Nemere István témájú médiaállományokat.
Nemere István (Pécs, 1944. november 8. –) eszperantista, író, műfordító. Rendkívül termékeny író, 2018-ig több mint 700 könyve jelent meg magyar nyelven (ez átlagban évi több mint 18 könyvet jelent), mely magyar rekordnak számít. Műveinek eladási példányszámai megközelítik a tizenegymilliót. Főleg sci-fi könyvei és paranormális jelenségekkel foglalkozó művei tették ismertté, de több más műfajban is publikál. Számos nyelven adták ki műveit, köztük perzsául és eszperantóul is. Az 1990-es években kétszer egymásután megválasztották a Nemzetközi PEN Club eszperantó csoportja elnökének, aminek alapján a Svéd Akadémiánál javaslatot tehet valakinek irodalmi Nobel-díjra való jelölésére. A Magyar Írószövetségbe viszont nem vették fel. Bevallása szerint tartózkodik az élvezeti szerektől (alkohol, dohányzás és egyéb drogok) és munkamániás. Megrögzött optimista és kerüli a politikát.
2019. októberében megjelent 723. és 724. könyve, ezzel átvette a világrekordot Barbara Cartland-tól, mint a legtöbb művet jegyző író. 2019 év végéig 726 könyve jelent meg.[2][forrás?]
1.1 Szülei és családi háttere
1.5 Újra Magyarországon – az írói karrier
4.1 Néhány álnéven írt műve
Eredeti családneve Niedermayer. Eleki sváb családból származik[forrás?]. Szülei javarészt Veszprém és Somogy megyei falvakban éltek; apja körzeti orvosi munkát vállalt, anyja pedig a háztartást vezette. Szemészorvos apja nehéz sorsú családból származott, ezért a családban csak az ő taníttatását tudták fizetni. Nemere Istvánt apja csak születése után két évvel láthatta először, miután hazatért a hadifogságból. Anyja vagyonos családból származott, és a társadalmi, illetve korkülönbség miatt a család ellenezte a házasságot, amelyet azonban végül mégis megkötöttek. Az államosítás idején anyai ági rokonai elveszítették vagyonukat, és a kommunista rendszerben megtűrt személyek lettek. Nagyszülei Tihanyba költöztek.
Nemere visszaemlékezései szerint szerette a falusi életmódot. Az iskolát viszont szenvedésként élte meg; nehezen viselte a tanintézet rendszerét és a tanórák többségét, csupán az irodalom- és földrajzórákat kedvelte. Már tizenévesen alkotott olyan írásokat, amik felkeltették tanárai figyelmét. A középiskolát a veszprémi Lovassy László Gimnáziumban végezte, de itt is nehézségei voltak a tantárgyak többségével. Negyedikben három tantárgyból is megbukott, ezért később pótérettségit kellett tennie. Rossz magaviselete miatt az iskola nem javasolta, hogy tovább tanuljon, így filmrendezői ambícióit kénytelen volt elvetni. A gimnáziumi évek alatt sajátította el az eszperantó nyelvet.
1963-tól, az érettségi megszerzése után munkába állt, miután szülői nyomásra, kedvetlenül és sikertelenül próbálkozott azzal, hogy felvegyék a tanárképző főiskolára. Kezdetben gépgyári munkásként, majd erdészetben és könyvesboltban dolgozott. Budapesten töltötte le katonai szolgálatát. Ezután az Állami Térképészeti Hivatalnál dolgozott, majd boncsegéd lett, és boncolásokon is részt vett. Rövid ideig statisztaként dolgozott a Hunnia Filmgyárban.
1964 nyarán egy fiatal lengyel tanárnőnek és barátainak tolmácsolt eszperantó nyelven. A hölggyel közelebb kerültek egymáshoz, ezért elhatározta, hogy Lengyelországba látogat. 1966-ban feleségül is vette korábban megismert lengyel barátnőjét. 1967-ben megszületett lánya, Kinga. Öt és fél évig dolgozott a toruńi Kopernikusz Egyetem könyvtárában, de kezdetben szegényes lengyel szókinccsel kellett boldogulnia. Munkája mellett diplomáciai tolmácsként dolgozott, és megismerkedett az angol, német, francia, olasz, spanyol, orosz, szlovák és ukrán nyelv alapjaival is. Előadásokat tartott Magyarországról a lengyel érdeklődőknek.
Házassága válással végződött. Három évig albérletben lakott. Ekkor készítette első fordításait és novelláit, ezeket Magyarországra küldte és magyar újságokban publikálta.
1970-ben megpróbált nyugatra disszidálni, de a varsói repülőtéren feltartóztatták.
Új párt talált, aki zongoristaként dolgozott. Titokban könyvet írt Gagarinról, akiről úgy tartotta, hogy sosem járt a világűrben. 1972 januárjában lecsapott rá az SB (Służba Bezpieczeństwa; „Biztonsági Szolgálat” – a lengyel politikai titkosrendőrség), és közel 4000 oldalnyi magyar írást foglaltak le nála. Egy héttel később összeházasodott párjával.
Újra Magyarországon – az írói karrier[szerkesztés]
A lengyel politikai hatóság folyamatosan vizsgálódott utána, de korábbi diplomácia kapcsolatainak köszönhetően a letartóztatást elkerülte. Végül még 1972-ben visszaszökött Magyarországra. Természetesen a magyar politikai titkosrendőrség is megfigyelés alatt tartotta, közel 13 évig feljegyzések készültek róla (bár erről Nemere akkor még nem tudott), de szabad mozgásában nem akadályozták. Írásaiban parapszichológiai témákat feszegetett, de a közlésre kiszemelt média vegyes lelkesedéssel fogadta műveit.
1972 őszén Esztergomban telepedett le, és beiratkozott az ELTE könyvtár szakára. 1975-ben diplomázott. 1972–1979 között másodállásban mint mentőápoló, könyvtáros és biztosítási ügynök dolgozott, majd 1980-tól szabadúszó és főállású író lett.
Az 1970-es években sikerült több újságnál is megjelentetni írásait. Első könyve (A rémület irányítószáma - krimiregény) 1974-ben jelent meg, amelyet egyre több követett. Kezdetben saját nevén publikált ifjúsági írásokat, de azután főleg tudományos-fantasztikus regényeket írt. Ezenkívül publikált még krimiket, kaland- és később társadalomlélektani regényeket is.
1980-ban megjelent a Fantasztikus nagynéni című ifjúsági regénye, mellyel megindult a hírnév felé. 1981 óta már nem volt év, amikor ne jelentek volna meg Nemere-könyvek. A rejtélyes jelenségekkel, a történelem titkaival és az emberi képességekkel kapcsolatos paratudományos könyvei ellentmondásos visszhangra találtak, de ismertté tették a nevét. Később egyre gyakrabban írt írói álnév alatt, néha női néven is. Napjainkban főleg történelmi témájú könyveket publikál, nem szokványos módon. Néhány évig egy tévécsatornánál interjú műsort vezetett. 2010-ben 411 ezer Nemere-kötet kelt el Magyarországon, 2011-ben pedig 380 ezer könyvét adták el.
1992-ben újra megnősült, feleségül vette Nemere Ilona újságírót, gasztronómiai szakírót.
2015-ig egy tanyán éltek az Alföldön.
2015-ben elvált és még abban az évben újranősült. Jelenlegi felesége Szentgyörgyi Judit, aki szintén regényírással foglalkozik. Nyíregyházára költöztek. 2019-ben házat vettek Tiszaeszlár Bashalom településrészében. Jól beilleszkedett a csendes falusi környezetbe, és folytatja az írást elhíresült mottója szerint. "Addig írok, amíg élek és addig élek, ameddig írok."[forrás?]
„Minden áldott nap dolgozom, reggel öttől délután kettőig. Aztán elmegyek a kutyával sétálni, elolvasom az újságokat, délután pedig néha bekapcsolom a gépet másodjára is. Addig írok, amíg élek és addig élek, ameddig írok.”
Az állítása szerint A pusztító című film a Holtak harca című művén alapul.[3]
1982 A "Legjobb Európai Science-Fiction Író" cím – Európai Science-fiction Szövetség
1983 Az Év Könyve Jutalom – Svájc
1985 Az Év Könyve Jutalom – Olaszország
Újságcikkeket leszámítva 2020 november 22-éig 744 könyve jelent meg, emellett számos könyvet fordított lengyel nyelvből.
Bővebben: Nemere István műveinek listája
Könyvei felét álnéven írta; 2017-ben saját honlapján 46 álnevét tünteti fel.[4] Álnevei:
Néhány álnéven írt műve[szerkesztés]
A második világháború titkai
Murphy mester törvényei a XXI. században
Titkos kísérletek a náci birodalomban
Martin Bormann második élete
Mengele, a halál angyala
Rudolf Hess titokzatos életei és halálai
Attila hun király élete
II. Rákóczi Ferenc magánélete
A kis herceg visszatér
II. Ulászló, II. Lajos és I. János
III. Károly és Mária Terézia
Károly Róbert és Nagy Lajos
I. Ferdinánd, Miksa és Rudolf
II. Mátyás, II. Ferdinánd, III. Ferdinánd
I. Lipót és I. József
II. József, I. Ferenc
V. Ferdinánd, I. Ferenc József, IV. Károly
↑ A Mindenből csak egy című, 2004-ben írt novellájáért.
↑ www.napi.hu: Elképesztő magyar világcsúcs született. Napi.hu. (Hozzáférés: 2020. március 18.)
↑ Nemere István - Álneveim. nemere.hu. (Hozzáférés: 2017. július 7.)
Ki kicsoda a magyar irodalomban? Tárogató Könyvek ISBN 9638607106
Kortárs magyar írók 1945-1997
Nemere István: A cenzúra a fejekben van (interjú)
Szerzői adatlapja a Molyon
Melissa Moretti adatlapja a Molyon
Anton de Saint-Etienne adatlapja a Molyon
Stefan Niemayer adatlapja a Molyon
Kiss-Béry Miklós adatlapja a Molyon
Steve Nording adatlapja a Molyon
Interjú Nemere Istvánnal a HVG-n
Interjú Nemere Istvánnal a Blikk.hu-n
Nemere István 60 éves (Népszabadság, 2004. november 8.)
Nemere István; összeáll. Csőryné Bezerédy Ágnes, Kovács Enikő; II. Rákóczi Ferenc Megyei Könyvtár, Miskolc, 1987
Az "agykápráztató" Nemere István; Városi Tanács Művelődési Osztály–Írók Tanácsadó Irodája, Szentendre–Bp., 1989
Nemere István művei; Magyar Eszperantó Szövetség, Bp., 1990
Nemere István irodalmi munkássága Annotált ajánló bibliográfia; összeáll. Cs. Bezerédy Ágnes, Csiszár Jolán; II. Rákóczi Ferenc Megyei Könyvtár, Miskolc, 1992
Az első 150 regényem; Libroservo, Bp., 1992 (Klubkönyvtár)
Nemere István. Az író és világa; interjú Báló Ottília, Vincze Attila; Szamárfül, Orfű, 2007
Nemere István Csengelén; Csengelei Krónika, Csengele, 2008
Nemere 70; szerk. Képes Gábor, Vancsó Éva; Magyar Scifitörténeti Társaság, Bp., 2014
Az ember, akinek 700 könyve jelent meg…, bocs, nem is, most már 701, HVG, 2018. május 14.
Viszokay Tamás: A Cunami hatásai (1998)
Kovács „Tücsi” Mihály (Michael T. Cricket): A vezeklés (1999)
Bán János (Kim Lancehagen): Bálnaraj a Crassus felett (2000)
Bán János (Kim Lancehagen): Off topic (2001)
Bán János (Kim Lancehagen): Suicid Harry, lázadó Henry, gyilkos Rick (2002)
Kasztovszky Béla: Álomutazás elérhető áron (megosztva)
Markovics Botond (Brandon Hackett): Én, a halhatatlan: 2180. Kirajzás (2003)
Varga Péter: A két Nicole (2004)
Nemere István: Mindenből csak egy (2005)
Szélesi Sándor: Galileo (2006)
Lőrincz L. László: Ítélet a Paradicsomban (2007)
Bán János: A.K.I. (2008)
Szélesi Sándor: Vér és verejték (2009)
Szélesi Sándor: Egy lépés az örökkévalóság felé (2010)
Lovas Lajos: Minek nevezzelek? (2011)
F. Tóth Benedek: Éjnek hajnala (2012)
Szélesi Sándor: Míg mozgok, van világ (2013)
Sümegi Attila: A kővé vált asszony balladája (2014)
Juhász Roland: Skadi (2015)
Böszörményi Gyula: Isa, por és homou (2016)
Hegedüs András: Tortuga (2017)
Fedina Lídia: Nincs, ki üzenjen (2018)
Sepsi László: Rossz beszéd (2020)
Veres Attila: A világ helyreállítása (2021)
Juhász Viktor: Az Eigengrau (2022)
ISNI: 0000 0001 1664 5872
A nyelvek portálja • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Nemere_István&oldid=25210482”
Családi nevüket magyarosított személyek
Rajongói oldalra hasonlító lapok
Lektorálandó lapok megjelölési dátum nélkül
Kevés forrással rendelkező lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. augusztus 26., 07:43
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.